Cuneiform Tablet TC 2 41
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma um-mì-a-nu-ma {m}i-li-a ù lá-qé-pu-um-ma a-na i-dí-IŠTAR qí-bí-ma a-ṣé-er KÙ.BABBAR-pí-ni ta-áš-pu-ra-ma ma-mì-tám i-pí-ni ta-áš-ku-un ù KÙ.BABBAR ú-lá ta-áš-ta-ak-na-am ù a-ta ú-lá ta-ta-al-kam a-lam-KI ni-im-ḫu-ur ṭup-pá-am ni-il₅-qé-ma en-um-a-šur i-li-a ù lá-qé-pu-um uš-ta-ḫi-tù-ni-a-tí a ší-a-tí ṭup-pá-am ú-lá nu-uš-té-bi-lam šu-ma KÙ.BABBAR lá ta-áš-ku-na-am ù-la a-ta lá ta-li-kam ṭup-pá-am ša a-lim{ki} ù ru-ba-im ni-lá-qé-ma nu-šé-ba-la-kum-ma i-na kà-ri-im nu-qá-lá-al-kà um-ma en-um-a-šùr-ma {m}i-li-a ù lá-qé-pu-um-ma ta-áš-pu-ra-ma i pí a-wi-le-e ma-mì-tám ni-ìš-ku-un a mì-nim KÙ.BABBAR lá ta-ša-kà-na-am-ma li-bi a-wi-le-e lá i-nu-aḫ né-nu wa-áš-ba-ni-ma KÙ.BABBAR-áp-kà i-ṣa-bu-tù a-ḫi-kà ù eb-ri-kà ša ki-ma ku-a-tí lá ta-da-gal ša KÙ.BABBAR iš-ta-na-ku-ni-ni